20/07/2011 | Administración LocalMunicipal
Coristanco
Información pública

DECRETO.- DELEGACIÓN DE COMPETENCIAS DA ALCALDIA EN FAVOR DA XUNTA DE GOBERNO LOCAL. Visto o artigo 21.3 da Lei reguladora das Bases de Réxime Local, e artigo 40 e Disposición Adicional 2ª e Disposición derogatoria da Lei 30/2007, de Contratos do Sector público, en relación coas competencias delegables do Pleno da Corporación municipal. Considerando os principios de eficacia e eficiencia que deben inspirar a xestión das Administracións Públicas nas súas relacións cos cidadáns. En uso das atribucións que me confire a Lei, RESOLVO: PRIMEIRO.- Delegar na Xunta de Goberno Local as seguintes competencias da Alcaldía: 1.- Concesión, ou no seu caso, denegación das licencias urbanísticas de obra maior e expedientes de licencia de apertura e actividade que deban resolverse xunto con estas, así como os informes en solicitudes en autorizacións previas diante da Conselleria de Política Territorial Obras Públicas e Vivenda.2.- Concesión, ou no seu caso, denegación de licencias de apertura de toda clase de establecementos, licencias de transporte en automóbiles lixeiros e as autorizacións para a transferencia das mesmas. Concesión do permiso municipal de conducir. Licencias de adscrición e substitución de vehículos de servicio público de transporte en automóbiles lixeiros e imposición de sancións por faltas nos termos previstos no Regulamento.3.- Concesión, ou no seu caso, denegación de licencias de apertura para actividades molestas, insalubres, nocivas e perigosas así como os informes previos e a imposición de sancións por incumprimento das normas correctoras de funcionamento.4.- Concesión de licencias de apertura sometidas ó procedemento do Regulamento de establecementos públicos.5.- Resolución de expedientes sancionadores por infraccións urbanísticas, e os de declaración de ruína inminente.6.- Delegación do expediente de contratación de obras, de suministro, de servizos, de xestión de servizos públicos, os contratos adminstrativos especiais e os contratos privados cando o seu importe non supere o 10% dos recursos ordinarios do orzamento nin, en calquera caso, a cuantía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio nin a cuantía sinalada. Tamén a adxudicación das concesións sobre bens da entidade local e a adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor non supere a porcentaxe nin a cuantía indicadas.7.- A declaración de situacións administrativas asi como a de xubilación de todo o persoal.8.- Aproba-los padróns de taxas e impostos municipais, salvo os que teñan unha liquidación diferente da anual.9.- Anula-los recibos que se expidan por taxas, impostos, prezos públicos nos supostos que procedan, acordando, no seu caso, a devolución de ingresos indebidos.10.- Organiza-los servicios de recadación e tesourería sen prexuizo da facultade do Pleno para aproba-la forma de xestión destes servicios.11.- Solicita-las subvencións para obras e servicios. SEGUNDO.- Dar publicidade da presente resolución no Taboleiro de anuncios do Concello e no BOP de A Coruña. Mándao e asina o Sr. Alcalde, D. Antonio Pensado Plágaro, en Coristanco a 15 de xuño de 2011, co visto da Sra. Secretaria. O Alcalde Antonio Pensado Plágaro Ante mín, A Secretaria